ભારતીય ફિલ્મોમાં યુગો યુગોથી ચાલી આવતી આ ક્લિશૅ સ્ટોરીને નિત્યા મહેરાએ કશું જ નવું કરવાનો ટ્રાય કર્યો નથી. ટાઇમ ટ્રાવેલ કરીને લાઇફને ફાસ્ટ ફોરવર્ડમાં જીવવાના કન્સેપ્ટમાં જે કંઈ નવું લાગે છે તેવું અગાઉ હૉલિવૂડની 'ક્લિક' નામની ઍડમ સૅન્ડલરની ફિલ્મમાં આવી જ ગયું છે. બાકી તો એ જ કમિટમેન્ટ ફોબિક યુવાન, એ જ પંજાબી સ્ટાઇલનાં લગ્ન, એ જ લવસોંગ, એ જ સૅડ સોંગ, એ જ વિદેશનાં લોકેશનો, એ જ પૈસાદાર પરિવારો, એ જ ટિપિકલ ઝઘડા, એવી જ આર્ટિફિશિયલ ફિલોસોફી, બધું એવું ને એવું જ.